ADVANC ลุ้นกสทช.ออกใบอนุญาตคลื่น 700MHz หลังจ่ายค่าไลเซนส์งวดแรก
ADVANC ลุ้นกสทช.ออกใบอนุญาต หลังจ่ายค่าไลเซนส์คลื่น 700MHz งวดแรก
ADVANC ลุ้นกสทช.ออกใบอนุญาต หลังจ่ายค่าไลเซนส์คลื่น 700MHz งวดแรก
13 ม.ค. 2564

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยข้อมูลว่า ตามที่บริษัทได้แจ้งเมื่อวันที่ 19 มิถุนายน 2562 ถึงการรับการจัดสรรคลื่นสำหรับกิจการโทรคมนาคมย่าน 700 MHz จากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดย บริษัท แอดวานซ์ ไวร์เลส เน็ทเวอร์ค จำกัด (AWN) ซึ่งเป็นบริษัทย่อยร้อยละ 99.99 เป็นผู้รับสิทธิในช่วงความถี่วิทยุ 723-733/778-788 MHz (ความกว้าง 2×10 MHz) มีระยะเวลาใบอนุญาต 15 ปีด้วยราคารวมทั้งสิ้น 17,584 ล้านบาท (ไม่รวมภาษีมูลค่าเพิ่ม) โดยแบ่งการชำระเงินเป็น 10 งวด งวดละ1,758.4 ล้านบาท ซึ่ง AWN มีหน้าที่ดำเนินการตามหลักเกณฑ์และเงื่อนไขที่กสทช. ประกาศกำหนด รวมถึงชำระเงินค่าคลื่นความถี่งวดแรกก่อนวันเริ่มต้นใบอนุญาต และชำระค่าคลื่นความถี่งวดที่เหลือในแต่ละปี
ทั้งนี้ บริษัท ขอแจ้งให้ทราบว่า AWN ได้ชำระเงินค่าคลื่นความถี่ย่าน 700 MHz งวดแรกจำนวน 1,758.4 ล้านบาทและดำเนินการตามเงื่อนไขและหลักเกณฑ์กสทช. ประกาศกำหนดเรียบร้อยแล้ว โดยกสทช.จะดำเนินการออกใบอนุญาตให้ใช้คลื่นความถี่ย่าน 700 MHz ให้แก่ AWN ต่อไป
อนึ่งคลื่นความถี่ 700MHz ถือเป็นคลื่นความถี่มาตรฐานของเทคโนโลยี 5G ในย่านความถี่ต่ำที่มีคุณสมบัติโดดเด่นในด้านความครอบคลุม (Coverage) ซึ่งจะช่วยให้เอไอเอส สามารถขยายเครือข่าย 5G ได้ครอบคลุมพื้นที่กว้างขวางมากขึ้น พร้อมรองบริการใหม่ๆที่จะเกิดขึ้นในอนาคตได้อย่างมีประสิทธิภาพ
